Ehekutibo

An ehekutibong (Ingles: executive) nin sarong gobyerno an kabtang kan gobyerno na may sarong poder o responsibilidad sa pang-aroaldaw na pagmanehar nin burokrasya nin estado. An pagbaranga o dibisyon nin kapangyarihan sa suhay na mga sangay nin gobyerno an sentral na ideya sa separasyon nin mga kapangyarihan.

An sistema nin separasyon nin mga kapangyarihan iyo linikha nganing ihiras an kapangyarihan gikan sa ehekutibong sangay na sarong pagtatangka nganing malikayan an indibidwal na katalingkasan bilang simbag sa sarong pamamayo na malanit sa bilog na kasaysayan. Ang opiser na ehekutibo iyo bakong maninigo na gumibo nin ley na sarong tungkulin nin lehislatura o pakahulugan an mga ley na tungkulin nin hudikatura. An tungkulin nin ehekutibo iyo ipaotob an ley siring kan isinurat nin lehislatura asin pinakahulugan kan hudikatura.

An mga tungkulin nin pinakahalangkaw na namamayo na ehekutibong sangay iyo kinabibilangan kan:

 pagiging namamayo nin gobyerno na nagpapalakaw nin katungkulan kan estado, pagmanehar nin burokrasya asin pagpapasya kun paano ipatutupad an ley.
 Sekretaryo pandayuhan na nagmamanehar sa mga embahador nin estado, pagmanehar asin pagtukoy nin mga panundon na pandayuhan
 Hepeng komander (commander in chief) na nagmamanehar sa pwersa armada nin estado asin pagtukoy sa mga panundon na pangmilitar.

Sa sistemang presidensyal (presidential), an namamayo (presidente) nin ehekutibong sangay an sabay na namamayo nin estado asin namamayo sa gobyerno. Sa mga sistemang parliamentaryo, an punong ministro na namamayo sa gabinete an iyo man na namamayo sa gobyerno mantang an sarong seremonyal na monarko (hade o reyna) o sa sarong presidente an namamayo sa estado.